پانضا عملاق

لپانضا لعملاق (سمية عيلمية: Ailuropoda melanoleuca، ايلوروپوضا ميلانوليوكا)، هو نوع من الدب مستوطن اصلي ف الشينوا. هاد لحيوان مخصل ب فرو بيض معا 2 طاشات كوحل ضايرين ب عينيه، ودنيه، رجليه، و كتافو. كسدتو مكوْرة؛ لفراد لبالغين كايوزنو من 100 ل 115 لكيلوݣرام، و ما بين 1. 2 حتى ل 1. 9 ميطرو ف الطول. هاد النوع عندو الديمورفية لجنسية، الدكور ف لعادة كبر من النتوات ب 10 حتى ل 20٪ ف لقد. صبع لبهام كايكون باين ف رجليه لقداميين، هادشي كايعاونو ف قبيط لبامبو منين كايكون كاياكل. لپانضا عندو ضراس كبار، و حفرة صدغية موسعة باش يقدر يلبي لحتياجات دياولو د الماكلة. كايقدر يهضم النشا و عواشبي ف لغالب، الريجيم ديالو كامل تقريبا مكون من لبامبو و الجدر ديالو. لپانضا لعملاق كايعيش ب شكل حصري ف ستة د لمناطق جبلية ف شي اقاليم شينوية قليلة ف علو يقدر يوصل حتى ل 3. 000 ميطرو. هو حيوان خلوي و كايتلاقى معا بعضياتو غير ف مواسم لمجاوجة. هاد النوع كايعول على التواصول ب الشم باش يتواصل و باش يخدّم التعلامات د الريحة كا سينيال كيماوي على الصخور ولا الشجر. النتوات كايقابلو الدياسم (صغار د لپانضا) من 18 ل 24 شهر كا متوسط. اكبر دب پانضا عاش كانت عندو 38 عام. ب سباب لفلاحة، التحياد د لغابات و التاطوور ف لبنية التحتية، لپانضا لعملاق تجرا عليه من لبلايص د التيرات لحادرة فين كان كايعيش. التعداد لبري تزاد عاوتاني ف 2015 ل 1، 864 راس. من 2016، تليستا كا نوع مامامنش ف تصنيف الليستا لحمرا. ف يوليوز 2021، السلطات الشينوية حتى هوما كلاصاو لپانضا كا نوع مامامنش. پانضا نوع كايعول على السيسطيمات د لمحافضة. ف 2007، التعداد د لپانضاوات لمشدودين ف لكاپتيڤيطي هو 239 راس ف الشينوا و 27 راس اخر برا الشينوا. لپانضا لعملاق من ديما خدم كا رمز وطني ل الشينوا، و بان ف السوانت الدهبية الشينوية د لپانضا من 1982 و واحد من 5 د لماسكوطات د فووا ف لاولامپياد الصيفي د عام 2008 لي تنضم ف بييْجين. الطاكسونوميا. من هادي عقود، لكلاصاج الطاكسونومي لايكزاكط على لپانضا لعملاق كان محط ل النيقاش حيتاش كايتشارك خصايل معا الدبوبا و الراكونات ب جوج. ف 1985، الديراسات لجوزيئية لمحات بلي لپانضا دب د بصح، طرف ف لفاميلة د الدبيات. هاد الديراسات ورات كيفاش هاد النوع تعرش هادي 19 لمليون عام من الجد لمشتارك ديال الدبيات؛ لپانضا هو اكتر عضو بيدائي من هاد لفاميلة و بعيد من ݣاع النواع لباقيين لخرين لي معاه ف لفاميلة. النواع التحتانية. جوج نواع تحتانية تعرفو ب سباب لقياسات لجمجومية لمفرزة، النماط د اللون، و الجينات د النسمات. واحد الديراسة مفصلة على التاريخ الجيني د لپانضا ف 2012 كاتاكد التفراق بين النسمات د تشينلين و لپانضات لخرين كان هادي 300، 000 عام تقريبا، و كاتوري بلي النسمات لي ماشي من تشينلين تفرعات ب راسها ل جوج ݣروپات هادي 2، 800 عام، سميتهوم لمينشان و التشيونلاي-ضاشيانلين-شياوشانلين-ليانشان. لفيلوجينيا. واحد من التمنية د النواع لباقيين ف لفاميلة د الدب، لي هي الدبيات، النسل د لپانضا لعملاق هو اول نسل تعرش برا النواع لخرين لي ف هاد لفاميلة. |1=پانضا عملاق ( ايلوروپوضا ميلانيوكا) |2={{clade |1=دب بو مضاضر (طريماركتوس اورناتوس) |2=دبدوبيات (دب الشمش، لمعݣاز، لكحل، لقهوي، و لقطبي) التوزيع و لموايل. لپانضا لعملاق مستوطن اصلي ف الشينوا. كايتلقى فشي نسمات صغار و مقسمين ف ستة د لبلايص الجبلية ف هاد لبلاد، ب لاخص ف سيتشوان، و ف لبلايص لي حداها بحال شانسيي و ݣانسوو. لمحافضة الناجحة على لموايل ودات ل الزيادة ف التعداد د لپانضا، وخا هاكداك خسران لموايل ب سباب لانشيطة د بنادم باقي هو اكبر ريسك ليهوم. ف بلايص لي فيها تركيز زايد من لبزوليات لمتوسطة حتى لكبيرة لقد—بحال لبݣرة لمربية لي هي نوع معروف ب لماكلة ديالو ل اراضي د لپانضا، لپانضات ماكايكونوش بزاف. هادشي راجع ف لاساس ل التاجنوب د لپانضا ل لمنافسة بينات النواع. النسمة ديال جبل الضاشيانلين كاتسكن ف لغابات د الصنوبر و لغابات عريضة لوراق ب جوج. لموؤل الدايم ديالهوم ب تركيز زايد د لبامبو، كايكون ف لعادة لغابات لبيدائية، و لاكين يقدرو يكونو حتى ف لموايل د لغابات التانوية. هاد النوع تشجل ف علو ديال 2، 400 حتى ل 3، 000 ميطرو فوق من النيڤو د لبحر. لپانضا لعملاق ف واحد لوقت كان كايجول ف جنوب شرق اسيا من ميانمار ل الشمال د لڤييطنام. لمادى ديالهوم ف الشينوا كان واصل حتى لبلايص الجنوب شرقية من لبلاد. منين جا لعصر الجديد لقريب، التبدال لموناخي قاس النسمات ديال لپانضا، و موراها جا لحكيم ديال لبشر و ودى ل خسران كبير ف لموايل. ف 2001، تقدّر بلي لمادى ديال لپانضا لعملاق نقص ب 99٪ على لمادى لي كان عندو ف لالفيات لي فاتو. لوصف. لپانضا عندو شكل لكسدة بحال الدبوبا لخرين. لفرو ديالو كحل و كاين ف لودنين، الطراف لفوقانية و التحتانية، لكتاف و ضاير ب عينيه. لباقي ف لفرو بيض. التلوينة لمفرزة د هاد الدب كاتبان بلي كاتخدّم كا كاموفلاج ف لبيئات د الشتا و الصيف ب جوج حيت ماكايديروش السبات بحال قرابهوم. لبلايص لبيضين كاتخدم كا كاموفلاج ف التلج، ف لوقيتة لي لكتاف و لفخاد لكحلين كايسترهوم ف الضل. الديراسات لي ف لبرية لقات بلي منين لپانضا كايتشاف من لبعد، كايبدا يوري تلوينة مشتتة، ف لوقيتة منين كايتشاف من لقرب، كايبدا يعول كتر على لكاموفلاج. لودنين لكحلين يقدرو يكونو كايتخدمو باش يوريو لعنف، ف لوقيتة لي الضوارات د لعينين يقدرو يسهلو عليهوم ف لمعرفة د بعضياتهوم. لفرو السميك و الصوفي ديال لپانضا كايخليه دافي ف لغابات لباردة لي كايعيش فيها. الشكل د الجمجومة ديال لپانضا ديال لكارنيڤورات لمختصين ف لماكلة د لقشريات. تطورات من الجدود لفايتين و ولات كاتوري ضراس كبر ب زيادة ف التعقاد و ب حفرة صدغية موسعة. واحد الديراسة ورات بلي پانضا عملاق وازن 117. 5 كيلوݣرام عندو جهد العضة ب 1298. 9 نيوتن ف النياب. و ب 1815. 9 نيوتن ف السنان اللحايمية. لقياس د لبالغين بينات 1. 2 و 1. 9 ميطر ف الطول، ب لحساب د لقزيبة لي طولتها بين 10 و 15سنتيميطر، و بينات 60 حتى 90 سونتيم ف الطول د لكتاف. الدكور يقدرو يوزنو حتى ل 160 كيلو. النتوات ب شكل عام صغر ب 10 حتى ل 20٪ على الدكور. كايوزنو من 70 حتى ل 125 كيلو. لوزن لمتوسط عند لبالغين هو 100 ل 115 كيلوݣرام. لمخلب د لپانضا فيه صباع بحال شي بهام و خمسة د الصبعان؛ الصبع لي بحال لبهام ف لحقيقة عضم جنجلاني تموديفيا – كايعاون لپانضا ف قبيط لبامبو و هو كاياكل. لقزيبة د لپانضا لي عبارها بين 10 و 15 لسنتيم هي تاني اطول قزيبة ف لفاميلة د الدبيات من مور الدب لفنيان. لايكولوجيا. الريجيم. وخا لكلاصاج الطاكسونومي كايحسبو معا لكارنيڤورات لي هي بزوليات لحايمية، الريجيم ديال لپانضا ف الساس عواشبي، ب 99٪ من الريجيم ديالو كايتكون من لبامبو. وخا هاكداك، لپانضا عندو سيسطيم هضمي ديال شي كارنيڤور، و جينات مقرونة ب لكارنيڤورات، عليها هاد الريجيم كايعطي طاقة و پروتين قلال من الستيهلاك د لبامبو. لقدرة على هديم السيلولوز و الليݣنين ضعيفة بزاف، و السورس الساسية ديال لموغديات كاتجي من النشا و لهيميسيلولوز. اهم طرف عند لپانضا من الريجيم د لبامبو هو الجدور د لبامبو، لي غنيين ب النشا و فيهوم حتى ل 32٪ من لپروتين. عليها، لپانضات طورو قدرة عالية ف هضيم النشا على لكارنيڤورات لخرين لي ريجيمهوم فيه اللحم. لبامبو خضر طوكسيك، فيه موركابات السيانيد. لانسيجة ديال لكسدة د لپانضا عندها قدرة قل من لحيوانات لعواشبية باش تديطوكسيفيي السيانيد، و لايني لميكروبيوم د مصارن لپانضا غنيين ب شكل كبير ب جينات مفتارضة لي كاتديكوضي لانزيمات لي عندها علاقة ب التحلول د السيانيد، هادشي كايلمح بلي عندهوم ميكروبات مصرانية كاتهضم السيانيد. كايتقدر بلي پانضا بالغ كايمص 54. 8–66. 1 ميليݣرام من السيانيد كل يوم ف الريجيم ديالو. باش يتجنبو التاسموم، طورو ميكانيزمات اونتي طوكسيك باش يحميو راسهوم. شي 80٪ من السيانيد كايتستقلب (تميطابوليزا) ل تيوسياناط قل ف السومّيّة و كايخرج من لبول، اما ل 20٪ لباقية كاتديطوكسيفيا من كولوارات تانوية خرى. ف لوقيتة د موسم الجدور (لبامبو) لي من ابريل ل غشت، لپانضات كايخزنو كمية كبيرة من لماكلة باش يوجّدو ل الشهورا الجاية لي مورا هاد لوقيتة لموسمية، ف هاد لموسم لپانضات كايبداو يعيشو غير ب وراق ل بامبو. لپانضا حيوان مختص ب شكل زايد ب اضاپطاسيوات اونيك، و عايش ف لغابات د لبامبو هادي ملاين د لعوام. پانضا عملاق كاياكل حتى ل 9 ل 14 كيلو من الجدور د لبامبو كل يوم باش يعوض لمحتاوى د الريجيم ديالو لي محدود ف الطاقة. لهضيم ديال كمية كبيرة من لمواد يقدر يكون، او لا بدّا منو ب سباب الدوزان السريع ل كميات كبيرة د لمواد النباتية لي ماكاتهضمش من لكولوار لهضمي الديريكت و لقصير. غير هو، تقشع بلي الدوزان السريع ل لمهضومات كايحد من لحتيمالية ديال شي هضيم ميكروبي ف لكولوار لهضمي، هادشي كايودي ل لحد من الشكال د لهضيم لبديلة. هادشي لي كايعطي هاد الريجيم لعامر و لي بسبابو لپانضا يقدر يخرا حتى ل 40 مرة ف ليوم. لكمية د الطاقة لمحدودة لي تطبقات على لپانضا ب سباب الريجيم ديالو اترات ف السلوك د لپانضا. هاد النوع كايميل باش يحد من التافاعولات الجتيماعية ديالو، و كايتجنب لعقبات، الطلعات و لمنحادرات باش مايضيعش الطاقة. جوج من لخصايل لمفرزة عند لپانضا هي قدو لكبير و وجهو الضاير، لي هوما اضاپطاسيوات ل الريجيم د لبامبو. لانطروپولوجيست راسل سيوشون شاف: "بحال لݣوريلا لعواشبي، السورفاص د لكسدة التحتانية [د لپانضا] ب لموقارنة معا لقد د كسدتو مؤشير على لموعدال الستيقلابي (metabolic) الطايح عند لپانضا هاد لموعدال الطايح د الستيقلاب و الستيل د لعيشة لمستاقر عند لپانضا كايخليه يعيش ب موارد د لماكلة قلال ب لموغديات بحال لبامبو". لوجه الضاير د لپانضا هو لحاصول ديال عضلات لفك لمجهدة، لي شادة من لفوق د الراس حتى لفك. الضراس لكبيرة كاتشتت و تطحن لمواد النباتية لعامرة ب اللياف. لخصايل لمرفولوجية ديال لقراب لي نقارضو د لپانضا كاتلمح بلي لپانضا لعملاق لقديم كان حيوان قارت هادي 7 مليون عام. عاد ولى عواشبي يلاه هادي 2–2. 4 مليون عام منين بان لپانضا ميكروطا (ايلوروپود ميكروطا). تسلسول لجينوم د لپانضا كايلمح بلي لقليب د الريجيم يقدر يكون بدا من لخسران د الريسپطور الدوقي اومامي لوحيد، لي تديكوضا ب سباب الجينات TAS1R1 و TAS1R3، هادشي ودى ل جوج طفرات د كحيز لكاضر (frameshift) وسط لايكسونات د T1R1. لمداق د لاومامي كايتوافق معا النيڤوات الزايدة د لݣلوطاماط بحال لي كاين ف اللحم، عليها يقدر يكون هادشي لي بدل لعزيلة د لماكلة عند لپانضا. وخا هاكداك التكداب الجيني (التحوول ل جين كداب - pseudogenisation) ديال الريسيبطور د مداق د لاومامي ف ݣنس لپانضا كايتصادف معا لقليب د الريجيم ديالهوم ل عواشبيا، هادشي ف لغالب لحاصول ديال التبدال ف الريجيم و ماشي السباب. لوقت د الطفرة ديال الجين T1R1 ف لپانضا تقدّرات بلي طرات هادي 4. 2 مليون عام ف لوقيتة لي لبراهين ديال لفوسيل كاتلمح بلي ستيهلاك لبامبو عند لپانضا بدا هادي 7 مليون عام عل لاقل، هادشي كايعطي بلي وخا الستيل د لماكلة لعواشبي بان عندهوم 2 مليون عام تقريبا، لقليب د الريجيم بدا قبل لخسران لوضايفي د الجين T1R1. لپانضات كاياكلو اي نوع من من النواع ل 25 د لبامبو ف لبرية، اكتر نوع شايع كاياكلوه هو فارجيسيا ضراكوسيفالا (Fargesia dracocephala) و فارجيسيا روفا (Fargesia rufa). غير نواع قليلة من لبامبو لي منتاشرة ب شكل عريض ف لعلوات الزايدة فين كايسكن لپانضا. لوراق د لبامبو فيهوم النيڤوات الزايدة د لپروتين؛ لعروش فيهوم نسبة قل. ب سباب التزهار ف نفس لوقت (synchronous flowering)، و لموت و التجداد د ݣاع نواع لبامبو من نفس النوع، لپانضا ملزوم عليه يلقى عل لاقل جوج نواع مبدلين د لبامبو ف وسط لمادى ديالو باش مايموتش ب الجوع. وخا لپانضا عواشبي ب شكل ساسي، مازال عندو سنان الدب و يقدر ياكل اللحم، لحوت، و لبيض يلا كانو موجودين. ف لكاپتيڤيطي، لحدايق د لحيوان ف لعادة كاتخلي ل لپانضا الريجيم د لبامبو، وخا كاين لي كايعطيهوم بيسكوييات مصاوبة ب شكل خاص ل لپانضا ولا شي مكميلات ريجيمية خرى. لپانضات يقدرو يسافرو بين لموايل يلا حتاجو، باش ياخدو لموغديات لي خاصينهوم و باش يوازنو الريجيم ديالهوم على ود لمجاوجة. التافاعولات بينات النوع. وخا لپانضات لبالغين عندهوم مفتارسات طابيعيين قلال اپار بنادم، الدياسم الصغار محسوسين ل هجمات من نمر التلج، لخز صفر لحلق، لعقبان، لكلاب لمطلوقين، و الدب لكحل لاسياوي. لپانضات لي باقي مابلغوش مزيان حتى هوما محسوسين ل لفريس من النمور. لپانضات حيوانات سيمپاتريك (2 نواع قراب عايشين ف نفس لموؤل) معا بزوليات كبار خرين و لي كاياكلو لبامبو، بحال الطاكن (Budorcas taxicolor). الطاكن و لپانضا لعملاق كايتشاركو ف نفس النيش لبيئي، و كايكونصوميو نفس لموارد. منين التنافوس على لماكلة كايكون مجهد، لپانضات كايتفرقو ف لقنات ديال التوزيع د الطاكن. من لمنافسين لخرين ديال لپانضا ف لموارد كاين لحلوف لبري لاوراسياوي (Sus scrofa)، لݣورال الشينوي (Naemorhedus griseus)، و الدب لكحل لاسياوي ( Ursus thibetanus). لپانضات كايتجنبو لبلايص ب كتافة متوسطة حتى ل زايدة د لكسيبة، حيت كاتكمش لغطا النباتي. لهضبة د التيبيت هي لبلاصة لوحيدة فين يقدر لپانضا لعملاق و لپانضا لحمر يتلقاو معا بعضياتهم. وخا كايتشاركو تقريبا نفس النيشات لبيئية، التنافوس بين هاد جوج نواع قليل فاش تشاف. تقريباً 50٪ من التوزيع ديالهم كايتداخل، و وصلو ل تعايش ناجح ب سباب لعزيلة د لموايل لمفرزة. كايبدلو النماط السلوكية ب لماكلة من لفجر حتى ل لغروب. لعدوات و لپارازيطات. واحد النتوا كابتيڤ ماتت ب الطوكسوپلازموص، لي هو مرض سبابو واحد لپارازيط وسط لخلية پروطوزواني (اولي) معروف ب سمية طوكسوپلازما ݣوندي (Toxoplasma gondii) لي كايقيص اغلب لكاينات د الدم السخون لي بينها بنادم. هوما عاوتاني محسوسين ل لمراض من بايليساسكاريس شروديري (Baylisascaris schroederi)، لي هي دودة سطووانية پارازيطية معروفة كاتقيص لمصارن د لپانضا. النواع د الدود السطوواني معروفين كايتسببو ل لپانضا ب لبايليساسكارياسي، لي هو مرض قتال لي كايفني لپانضات لبريين كتر من اي مرض اخر. زيد على هادشي، النسمة د لپانضا مهددة ب ڤيروس كف الرجل لمخشبة (CDV، ڤيروس لپارڤو د لكلاب، ڤيروس الروطا، ڤيروس ليپاتيت د لكلاب، ڤيروس كورونا د لكلاب. لباكتيريا، بحال كلوستريديوم ويلتشي (Clostridium welchii)، پروطييوس ميرابيليس (Proteus mirabilis)، كليسبييلا بنومونيي (Klebsiella pneumoniae)، و ايستشيريتشيا كولي (Escherichia coli) تقدر تكون حتى هي قتالة. السلوك. لپانضا لعملاق حيوان ارضي و كايدوّز حياتو ب شكل ساسي و هو كايجول و ياكل ف غابات لبامبو د جبال تشينلين و ف اقليم سيتشوان لي عامر ب السهول. لپانضات خلويين ب شكل عام. كل بالغ فيهوم عندو واحد الزون معبورة و النتوا ماكاتقبلش تكون شي نتوا خرى ف وسط الزون ديالها. التجماع كايوقع ب شكل ساسي ف وقيتة موسم لمجاوجة لقصير فين لپانضات لي حدا بعضياتهم كايتجمعو. من بعد لمجاوجة، الدكر كايخلي النتوا بوحدها باش تربي الديسم. كان كايتشاف بلي لپانضات من لحيوانات الشفقية، لي كايكونو اكتيڤ جوج مرات ف ليوم، من لفجر حتى ل غسق؛ غير هو، لپانضات يقدرو ينتاميو لواحد لكاطيݣوري بوحديتهوم، الطوپ ديال النشاط ديالهوم كايكون ف الصباح، مور الضهر، و نصاصة الليل. لكاليطي د لموغديات الطايحة من لبامبو كاتعني بلي لپانضات خصهوم ياكلو بزاف د لمرات لمنتاضمين ف النهار، و ب سباب نقصان لمفتارسات اللولانية، كايقدرو يكونو اكتيڤ ف اي وقيتة ف النهار. ازيد موعدال د لاكتيڤيطي كايكون ف يونيو و كاينقص ف اللخر د الصيف حتى ل لخريف، لموعدال كايتزاد من نونبر حتى ل مارس. لاكتيڤيطي عاوتاني متعلقة ب كمية ضو الشمش ف لوقيتة د الليام لباردين. كاين واحد التفاعول كبير بين ليشعاع الشمشي، حيت هاد ليشعاع كايكون عندو تاتير پوزيتيف على النيڤوات د لاكتيڤيطي عند لپانضا. لپانضات كايتواصلو ب الصوات و التعلام د الريحة بحال خبيش الشجر ولا طليق لبول. كايقدرو يتشعبطو و يتسترو ف الشجر لمجوف و الشقوق د الصخر، و لايني ماكايسكنوش فيهم، على ود هادشي، لپانضات ماكايديروش السبات، هادشي بحال لي عند بزاف د لبزوليات الشبه الستيوائية، و ف عوض هادشي كايمشيو ل لعلو لي فيه دوݣريات باردة. لپانضات كايعولو ب شكل ساسي على الداكرة لبلاصية عوض الداكرة الشوفية (ڤيزويل). وخا هاكداك، وخا لاغلابية كايسحابو لپانضا حيوان ساهل و راسو رطب، فايت هاجم على بنادم ف شي خطرات نادرين. لپانضات معروف عليهم كايغطيو راسهوم ب لخرا د لعوادن باش يكاليو على راسهوم ف وقيت لبرد. هاد النوع كايتواصلو ف لغالب ب صوات د لغوات؛ و كايوصلو ل تفاعولات سلمية ب طليق هاد الصوت. منين كاتكون النتوا ف لحالة د الدودة لوداقية كاتبدا تطلق صوت بحال تزعطيط (Chirp). ف لمدابزات، لپانضا كايطلق صوات بحال الزئير و التݣرݣير. من جيهة خرى، التزغنين (squeals) ف لعادة كايلمح ل التحتية (Inferiority) و لخضوع ف شي نيقاش. كاينين عندهوم صوات خرين بحال النين. التواصول ب الشم. لپانضات كايعولو بزاف على التواصول ب الشم معا بعضياتهم. التعلامات ب الريحة كايتخدمو ف نشير هاد السينيالات لكيمياوية لي كايطلقوهم على الصخر ولا الشجر. التواصول لكيماوي عند لپانضات كايلعب شلا ادوار ف لمواقف الجتيماعية. لعلمات و الروايح كايتخدمو ف نشير لمعلومات على لحالة الجنسية، و واش النتوا ف وقيت الدودة لوداقية ولا لا، و كايتخدّمو ف عريف لعمر، الجنس، لفردية، و السيطرة على الزون، و لعزيلة د السكنة. لپانضات كايتواصلو ب فريز واحد لموركابات كاتطير، ولا ب تعلام د الريحة من لغدة الشرجية ديالهوم. لپانضا كايعلمو الروايح ف وضعيات د لكسدة اونيك. الدكر كايخرج لعلمات د الريحة ولا لبول ب هزان رجلو اللورانية، و فريك الجيهة د اللور ديالو، ولا كايبقى واقف باش يفرك لغدة الشرجية ف شي بلاصة عالية. النتوات وخا هاكداك، كايقرّدو ولا كايفركو لبلايص الجنسية ديالهوم ف شي بلاصة ارضية. كايلعب لموسم دور كبير ف لوساطة د التواصول لكيماوي. هادشي كايعول على لموسم، سوا كان موسم لمجاوجة ولا لا، يقدر ياتر على اينا ريحة عندها لولاوية. السينيالات لكيمياوية يقدو يكونو عندها وضايف مبدلة ف مواسم مبدلين. ف لوقيتة د موسم اللامجاوجة، النتوات كايفضلو الروايح د نتوات خرين حيتاش لمجاوجة ماكاتكونش اولاوية. غير هو، ف وقيتة موسم لمجاوجة، الروايح من الجنس لاخر كاتكون جدابة كتر. حيتاش هوما حيوانات خلوية و موسم لمجاوجة عندهوم كايكون قصير، النتوات د لپانضا كايفرزو سينيالات كيماوية باش يعلمو الدكور ب لحالة الجنسية ديالهوم. السينيالات لكيمياوية لي كايفرزو النتوات د لپانضا يقدرو يتعتابرو فيرومونات على ود لمجاوجة. النتوات كايخرّجو علمات د الريحة من لبول ديالهوم هادشي لي كايودي ل زيادة ف نيڤوات د لانضروجين عند الدكور. لانضروجين هو هورمون د السيكس كايتلقى ف الدكور و النتوات ب جوج؛ الطيسطوسطيرون هو اكبر انضروجين كاينتجوه الدكور. السيڤيطون و اسيد الديكانويك هوما موركابات كيماوية كايتلقاو ف بول النتوا لي كايوديو ل جوابات سلوكية من الدكور؛ لموركابات ب جوج كايتعتابرو فيرومونات د لپانضا. دكور لپانضا كايفرزو عاوتاني سينيالات كيماوية لي كاتشمل لمعلومات على لخصوبة الجنسية و لعمر، هادشي كاينفع النتوا ف عزيل الشريك. ايكزومپل، لعمر يقدر يكون نافع ل النتوا باش تحدد النضيج الجنسي و لكاليطي د لماني. زيد لپانضات قادرين يعرفو ف وقت اش تحطو السينيالات، هادشي كايزيد يعاونهوم كيفاش يلقاو الشريك. غير هو، السينيالات لكيماوية ماكاتخدمش غير ف التواصول بينات الدكور و النتوات، لپانضات يقدرو يعرفو لافراد من السينيالات لكيماوية. هادشي كايخليهوم قادرين على التفراز بينات الشريك لمحتامل ولا شي حد من نفس الجنس، لي يقد يكون متنافس محتامل. كايلعبو السينيالات لكيماوية ولا الروايح دور موهيم كيفاش لپانضات كايختارو لموؤل ديالهوم. لپانضات كايقلبو على الروايح لي تعطيهوم ماشي غير لهوية د شي پانضا خر، و لايني حتى واش يتجنبوه ولا لا. لپانضات كايميلو باش يتجنبو بعضياتهوم على طول لعام، اكبر التفاعولات كاتكون ف موسم لمجاوجة. السينيالات لكيماوية كاتبين ل لپانضا واش يتجنب ولا يتنافس معا شي پانضا وحد اخر. لپانضات لي لموؤل ديالهوم ف نفس لبلاصة، و هوما مجموعين غايخليو لعلمات د الريحة ف شي بلايص اونيك هادشي تطلق عليه موصطالاح "سطاسيوات الريحة - scent stations". منين لپانضات كايدوزو من حدا هاد السطاسيوات، كايوليو قادرين يعرفو لهوية د شي پانضا ب الضبط و لبلاصة لي كايعيش فيها. هادشي كايخلي لپانضا يتبع الشريك لمحتامل ولا يتجنب شي متنافس محتامل. لپانضا قادر يقدّر لحالة د السيطرة ديال لفرد، لعمر و لقد، غير ب السينيالات د الريحة و يقد يتجنب شي علمة د الريحة يلا كانت عند مولاها قدرات تنافوسية كبر منو. لقد د لپانضات يقدر يتعرف ب طولة د لعلمة د الريحة. ما دام لحيوانات لكبيرة يقدرو يبلاصيو علمات د الريحة طوْل، شي علمة د الريحة عالية تقدر توري لقدرة الزايدة د لمتنافس. لعمر حتى هو خصو يتخاد ف لبال منين كايقدّرو لقدرة د لمطايفة د لمتنافس. متلا، پانضا ناضج غايكون كبر ف لقد على شي پانضا صغر منو ف لعمر، و لي باقي مانضج، و كايكون عندو اڤونطاج ف وقيتة لمطايفة. لمجاوجة. لپانضات كايبلغو مابين ربع سنين و تمن سنين، و يقدو يبداو يولدو حتى ل عشرين عام. موسم لملاقية كايكون مابين مارس و ماي، منين النتوا كاتولي ف لحالة د الدودة لوداقية، لي كاتبقى يوماين حتى ل تلت يام و كاتطرا غير مرة ف لعام. ف لوقيتة د لملاقية، النتوا كاتكون ف وضعية تكواز و راسها لتحت ف لوقيتة لي الدكر كايركب عليها من اللور. لوقت د ليباضة كايتفاوت من 30 تانية ل 5 الدقايق، و لاكين الدكر يقدر يركب عليها بزاف د لمرات باش يتيقن من النجاح د التخصيب. لپيريوض د لحميل كاتكون مابين 95 حتى ل 160 يوم - هاد التبدال ب سباب لبويضة لمخصبة لي تقد تبقى ف السيسطيم د لمناسلة شي وقت قبل ما تتزرع ف لحيط د لولاّدة (الرحم). نص ف لولادات عند لپانضا كايكونو توام. يلا تولدو توام، ف لعادة غير واحد لي كايتصوڤا ف لبرية. لام غاتعزل لقوي بين الدياسم، و الضعيف فيهوم غايموت ب الجوع. كايتشاف بلي لام ماكاتقدرش تنتج لحليب ل جوج دياسم مادام ماكاتخزنش الشحمة. لاب ماكايكون عندو حتى دور ف تربية الدياسم. منين الديسم عاد كايتزاد، كايكون وردي، عما، و بلا سنان، و كايوزن غير 90 ل 130 ݣرام، 1/800 من التقل د لام، هادشي لي كايخليهوم اصغر صغير مشيمي مقارنة ب لقد د مو. الدياسم كايرضعو من صدر مواتهوم من 6 حتى ل 14 لخطرة ف ليوم ل 30 دقيقة شي مرات. لام تقدر تخلي لوكر باش تاكل ل 3 سوايع حتى ل 4، هادشي لي كايخلي الدياسم محسوسين. سيمانة حتى ل جوج من بعد لولادة، الجلد د الدياسم كايولي رمادي فين لفرو ف اللخر كايولي كحل. يقدر يبان واحد اللون وردي خفيف ف لفرو د ديسم، كا حاصول ل تفاعول كيماوي بين لفرو و لبزاق د لام. شهر من مور لولادة، النمط د اللون ديال لفرو كايبدا يكمل. لفرو ديالهوم كايكون رطب بزاف و كايبدا يحراش معا لعمر. الديسم كايبدا يحبو ف عمر ل 75 يوم حتى ل 80 يوم. لماوات كايلعبو معا ولادهوم ب التشقليب و لمصارعة معاهوم. الدياسم يقدرو ياكلو كونتيطيات قلال من لبامبو ف عمر الست شهور، وخا لحليب د لام كايبقى السورس د لماكلة اللولاني ل الديسم تقريبا عامو اللول كامل. الدياسم د لپانضا كايوزنو 45 كيلو ف عمر عام و كايعيشو معا ماواتهوم حتى لعمر 18 لشهر حتى ل عاماين. التتفراف ما بين كل ولادة و ولادة عند لپانضات ف لبرية كايكون عاماين. ف لبدية، كانت لميطوض اللولانية ف مجاوجة لپانضات ف لكاپتيڨيطي هي التخصيب الصطيناعي، حيتاش ماكايبقاوش باغيين يتلاقاو غير كايوليو كاپتيڤ (محبوسين). هادشي خلا شي عولاما يحاولو يديرو ميطوضات بحال يوريوهوم ڤيديوات د پانضات و هوما كايتلاقاو و عطيان الدكور السيلدينافيل (لمعروف ب سمية ڤياݣرا). ف عوام ل 2000، لباحتين بداو يجيبو نجاحات ف لپروݣرامات د لمجاوجة ف لكاپتيڤيطي، و حددو دابا بلي لپانضات عندهوم مجاوجة كايشبهوها ب شي نسمات د الدب لكحل لامريكي. ف يونيو 2009، عولاما شينويين كونفيرماو لولادة د اول دب پانضا صدق ف الزيادة ب التخصيب الصطيناعي ب تخدام ماني مجمد. هاد الطيكنيك د تجماد لماني ف النيطروجين السايل تطورات لاول خطرة ف 1980 و اول زيادة تترحب بيها كا حل ل قلة ف لوفرة د لماني د لپانضا، هادشي لي فايت ودى ل لمجاوجة الدخلانية. ماني د لپانضا، لي يقدر يتجمد لعقود، يقدر يتقسم مابين حدايق مبدلة د لحيوان باش يعتقو النوع. زيد محاولات تدارو باش ينتجو پانضات ب لولادة ما بين النواع - interspecific pregnancy فين اجينّة د لپانضا مكلونيين، تزرعو ف لولاّدة د حيوان من نوع اخر. هادشي ودى ل الزيادة ديال پانضات و لايني ماشي حيين. لمحافضة على النوع. لپانضا لعملاق حيوان محسوس، مهدد ب لخسران لمستامر و التقسام د لموايل، و عندو موعدال ولادات طايح بزاف، ف لبرية و لكاپتيڤيطي ب جوج. لمادى ديالو محصور ف طرف صغير ف لقنت لغربي من لمادى التاريخي ديالو، لي كان مجبد حتى ل جنوب و شرق الشينوا، شمال ميانمار، و شمال ڤييطنام. هاد النوع مفرق ل 30 نسمة تحتانية لي فيها عداد قلال. لبني د الطرقان و السكنة د بنادم حدا لموايل د لپانضا، ودى ل نقصان ف عداد لپانضا. لمراض من لحيوانات لمربية و لكسيبة تهديد اخر. من هنا ل 2100، كايتقدّر بلي التوزيع د لپانضا غايتكمش ل 100٪ ب سباب تاتيرات التبدال لموناخي. لپانضا مليستي ف لملحق 1 د CITES، هادشي كايعني بلي التبزنيس ف الطراف د لپانضا ممنوع و كايخصهوم هاد لحماية باش ما ينقارضوش. لپانضا من ديما كان سيبل ل لقناصا اللاقانونيين اللوكال من هادي زمان و من لبرانيين من لوقيتة لي بداو يعرفو لغرب. بداو ف التلاتينات، لبرانيين كانو ماقادرينش يقنصو لپانضا ف الشينوا ب سباب لحرب الشينوية الجاپونية التانية و لحرب لهلية الشينوية، و لايني لپانضات بقاو السورس د لفرو الرطب ل الناس اللوكال. التعداد د الشينويين هبط ب شكل كبير من مور 1949 هادشي لي صنع ضطيرابات ف موايل لپانضا و ف التالي لمجاعة ودات ل الزيادة ف الصيادة من لبرية، لي فيها لپانضا. من مور الصليح د لقتيصاد الشينوي، لمتطلبات د جلود لپانضا من هونݣ كونݣ و الجاپون ودى ل لقنص اللاقانوني ف السوق لكحلة، هاد لفعايل تجاهلوهم لمسؤولين د الشينوا ف ديك لوقت. ف 1963، لحكومة د جمهورية الشينوا الشعبية حطو محمية وولونݣ لوطنية الطابيعية كا سكنة ل التعداد د لپانضا لقليل. لپانضا لعملاق واحد من اكتر لحيوانات لمحميين ف لعالم، و واحد من لقلال لي لحالة د السكنة الطابيعية ديالو خلاتو ياخد بلاصة ف التورات لعالمي د ليونيسكو. محميات د لپانضا د سيتشوان، لي جاو ف الجنوب لغربي د مقاطعة سيتشوان و كايغطيو سبعة د الريزيرڤات طابيعيين، تقيدو ف الليستة د التورات لعالمي ف 2006. ف واحد لورقة ف عام 2015 لقاو بلي يقدرو يخدمو لپانضا كا نوع مضل (Umbrella species) ف لمحافضة على لموايل نتاوعهوم و زيد كاتعاون نواع خرين من لمستوطنين لاصليين ف الشينوا، منها 70٪ من طيور لغابة لي ف لبلاد، 70٪ من لبزوليات و 31٪ من لبرمائيات. ف 2012، موؤسسة اورثواتش مونضامة لاربحية لي لاقات متطوعين معا عولاما باش يديرو واحد لبحت بيئي موهيم، لي هو پروݣرام سميتو "على درب لپانضا لعملاق". هاد لپروݣرام مبازي على الريزيرڤ الطابيعية لوطنية وولونݣ، كاتخلي لمتطوعين يخدمو قراب ل لپانضات ف لكاپتيڨيطي، وكايعاونوهوم يتاضاپطاو معا حياتهوم ف لبرية، باش يقدرو يتجاوجو، و يعيشو حياة صحية و طوْل. لمجهودات لي تدارت باش النسمات د لپانضا ف الشينوا تتعتق صدقو و لاكين على ضهر حيوانات خرين ف لمنطاقة، بحال نمور التلج، الدياب، و الضولات. باش تولي الضروف د لعيشة و لمجاوجة عند النسمات لمقسمين د لپانضات حسن، تقريبا 70 ريزيرڤ وطني تتجمع ف لمصايبة د لمحمية لوطنية د لپانضا لعملاق ف 2020. النسمات لمعزولة و الصغيرة عندها الريسك د لمجاوجة الدخلانية و تنويعات جينية صغر كاتخلي لفراد محسوسين كتر ل عيوب خلوقية منوعة و طفرات جينية. النسمات د لپانضا. ف عام 2006، لعولاما ريپورطاو بلي لعدد د لپانضات لحيين ف لبرية يقدر يكون مامقدرش مزيان و ف جوايه 1، 000 راس. لحسابات د النسمة لي فاتت تخدمو فيها ميطوضات تقليدية ف تقدير لقد د النسمة ديال لپانضا لبرية، و لايني تخدام ميطوض جديدة لي كاتحلل لا دي ان من لخرا د لپانضا، خلات لعولاما يشوفو بلي النسمة لبرية (التعداد لبري) تقدر كون حتى 3، 000. ف 2006، كان 40 ريزيرڤ د لپانضات ف الشينوا، ب لموقارنة معا غير 13 ريزيرڤ كان ف هاد النوع تعاود تكلاصا من "مهدد ب النقيراض" ل "محسوس ب النقيراض" من عام 2016، تشاف بلي لمجهودات د لمحافضة خدمو. فوق من هادشي، كا جواب على لمعاودة ف لكلاصاج د لپانضا، ادارة الدولة الشينوية ف لغابات علنات بلي ماشي غير ب سباب هادشي غايطيحو لمجهودات د لمحافضة على لپانضا، و ف عوض هادشي غايزيدو يجهّدو مجهودات لمحافضة. ف 2020، التعداد د لپانضات ف لمحمية لوطنية الجديدة كانو ديجا كتر من 1، 800 راس، لي كاتشكّل 80 ف لمية من النسمة د لپانضا ف الشينوا. لمصايبة د الزون لمحمية ف مقاطعة سيتشوان حتى هي كاتعطي ليمكانية ل بزاف د النواع لخرين لمهددين بحال لببر السيبيري باش يحسنو الضروف د لعيشة ب عطيانهوم شي موؤل. نواع خرين لي تنفّعو من لحماية د موايلهوم منهوم نمر التلج، لقرد الدهبي فطح النيف، لپانضا لحمر، و السنجاب الطاير معقد التسنينة. ف يوليوز 2021، سلطات لمحافضة الشينوية علنو بلي لپانضات لعملاقة مابقاوش مهددين ف لبرية من مورا عوام د لمجهودات د لمحافضة، ب تعداد بري فايت ل 1، 800. الشينوا خدات شكير دولي على وديت التهلية ف النوع، لي عاوتاني عاون لبلاد ف تنصيب راسها كا دولة قايدة ف لمحافضة على النواع لمهددة.